Gexa de San Gianbatista de Zeneixi

A Gêxa de Sàn Gianbatìsta di Zenéixi o l’é ’n pòsto de cùlto catòlico de Rómma, scitoòu into quartê de Trastévere, in Stràdda Anìçia, 12. A l’é stæta a Gêxa naçionâle di Zenéixi rescidénti a Rómma.

 Descriçion e stöia 
Tiâ sciù da-o 1481 a-o 1492 da ’n rìcco zenéize a nómme Meliadûxe Çigâa (Meliaduce Cicala), tezorê da Càmia Apostòlica, ch’o gh’à azónto ’n uspiâ pe-i mainæ zenéixi che sbarcâvan a-o pòrto de Ripa Grande (Rîva Grande). Into 1533 l’é stæto institoîo a Confratèrnita de Sàn Gioâne di Zenéixi (da-o 1890 Òpera Pîa), ch’a l’à aministròu a gêxa e l’uspiâ, ch’o l’à continoòu a fonçionâ scinn’a-a meitæ do sécolo decimötâvo. Da-o 1668 scinn’a-a sò mòrte o Cesare Macchiati, mêgo personâle da Regìnn-a Cristìnn-a de Svéçia, o l’à travagiòu inte l’Uspiâ ascì.Confraternita di San Giovanni Battista de' Genovesi..

A Gêxa a l’é stæta rifæta into 1737 e i travàggi àn portòu a-a realizaçión da faciâta con l’azónta de l’àbside. O cazaménto dòppo a l’à avûo âtri e inportànti restàori inta meitæ de l’Eutoçénto, co-îna nêuva faciâta e di cangiaménti drénto.

Inta lunétta sórva a-o portâ d’intrâta gh'é o stémma de Zêna. L’intèrno o se prezénta a navâta ùnica. Tra e òpere ciù inportànti gh’é da mensonâ:

A tónba do quatroçénto do Meliadûxe Çigâa, da schêua de l'Andrea Bregno,
A capélla de Sànta Catæn Fiéschi, do sécolo decimötâvo, con di afréschi de l’Odoardo Vicinelli.
In tabernàcolo di êui sànti, travàggio de schêua fiorentìnn-a da fìn do Quatroçénto.
'Na làpide ch'a l'aregòrda cómme into 1588 chi gh’é stæta aciantâ a prìmma pàrma a Rómma.Vedde ascì: Aiga a-e còrde.

Inte quéllo che l’êa l’uspiâ, acescìbile de lóngo da-a Stràdda Anìçia, gh’é ’n portâ do Quatroçénto ch’o pòrta a ’n ciòstro do rinascimènto, un di ciù bèlli de Rómma, travàggio do Baccio Pontelli: into mêzo do cortîle-giardìn gh’é ’n pósso do sécolo decimoquàrto. Da-o ciòstro s’ìntra inte l’ötöio de Sàn Gianbatìsta di Zenéixi, do sécolo decimosèsto, co-a sofîta a cascetoìn, e afréschi co-e Stöie da Vèrgine e do Gianbatìsta.

 Galerîa de inmagine 

 Nòtte 

 Bibliografîa 


 Vôxe corelæ 
 Gexa de San Zòrzo di Zenéixi (Palermo)
 Gexa de San Zòrzo di Zenéixi (Napoli)

 Âtri progètti 

 Colegaménti esterni 
 Alberto Manodori, San Giovanni Battista dei Genovesi - la chiesa l'ospizio e la confraternita, Roma 1983.
 L'Ospedale, la Chiesa e la Confraternita di San Giovanni Battista de' Genovesi in Roma  e segg.

Categorîa:Architetûe de Rómma
Categorîa:Gêxe de l'Itàlia